  Анжелика Тихонова корреспондент Удмуртиын толйись юосты кизён ужъёсты йылпумъязы. Соос оглом 71,2 сюрс гектар музъемез басьтӥзы (чакламын вал 59,3 сюрс гектар). Со сярысь элькунысь гурт возёсъя но сиён-юонъя министерстволэн пресс-службаез ивортӥз. Ӟегез 55,9 сюрс гектаре кизизы, чабеез – 14,9 сюрс гектаре, рапсэз – 2,9 сюрс гектаре, тритикалеез – 350 гектаре Кын улэ тужгес трос Сарапул ёросын кизизы – 8,2 сюрс гектаре. Кыкетӥ интыын Можга ёрос – 5,9 сюрс гектар, куинетӥ – Вавож ёрос 5,1 сюрс гектарен. Со вакытэ ик тужгес трос минерал ватсэтъёс бусыосазы вавожъёс поттӥзы – гектаре 15,3 килограмм пазьгизы. Нош кизем кидыссылэн ӟечлыкезъя азьветлӥсьёс пӧлын Алнаш, Пичи Пурга, Каракулино, Красногорск но Сарапул ёросъёс. Таослэн вань кизем кидыссы ГОСТ-лы тупа. Элькунъя та лыдпус 86 процент луиз. 2020-тӥ арын сӥзьыл кизён ужъёсты 91 процентлы быдэстӥзы вал – 59,4 сюрс гектар интые 54,2 сюрс гектарез кизизы Тодэ вайытом, Ижкарысь Шор площадьын гурт возёс удысын ужасьёслэн туспуктэмъёсынызы кыкетӥез адӟытон ужа. Тегъёс: Ижкар Удмуртия гуртвозёс кизён сӥзьыл  